smcproject/ml-wiki-sentences huggingface dataset:
Mary Pickford തിരക്കഥ M'Liss Mary Pickford രചയിതാവ്‌ Amarilly of Clothes-Line Alley Mary Pickford, William Scott, Kate Price രചയിതാവ്‌ 1919 The Cinema Murder Marion Davies, Eulalie Jensen, Anders Randolf, Reginald Barlow തിരക്കഥ Anne of Green Gables Mary Miles Minter രചയിതാവ്‌ 1920 Pollyanna Mary Pickford രംഗാവിഷകാരം The Flapper Olive Thomas, Warren Cook തിരക്കഥ, കഥ The Restless Sex Marion Davies, Ralph Kellard രചയിതാവ്‌ 1921 The Love Light Mary Pickford, Evelyn Dumo സംവിധായിക, കഥ (uncredited) 1922 The Toll of the Sea Anna May Wong, Kenneth Harlan, Beatrice Bentley തിരക്കഥ (uncredited), കഥ 1923 The Famous Mrs. Fair Myrtle Stedman, Huntley Gordon രംഗാവിഷകാരം, തിരക്കഥ 1924 Secrets Norma Talmadge രംഗാവിഷകാരം Cytherea Alma Rubens, Constance Bennett, Norman Kerry, Lewis Stone, Irene Rich രംഗാവിഷകാരം The Dramatic Life of Abraham Lincoln George A. Billing, Ruth Clifford, George K. Arthur, Louise Fazenda കഥ, തിരക്കഥ 1925 Stella Dallas Ronald Colman, Belle Bennett, Lois Moran രംഗാവിഷകാരം A Thief in Paradise Doris Kenyon, Ronald Colman, Aileen Pringle രംഗാവിഷകാരം Thank You Alec B. Francis, Jacqueline Logan രചയിതാവ്‌ Lightnin' Jay Hunt, Wallace MacDonald രചയിതാവ്‌ 1926 The Scarlet Letter Lillian Gish, Lars Hanson രംഗാവിഷകാരം, തിരക്കഥ, titles The Winning of Barbara Worth Ronald Colman,	Vilma Bánky രംഗാവിഷകാരം Son of the Sheik Rudolph Valentino, Vilma Bánky, Montagu Love,	Karl Dane, George Fawcett രംഗാവിഷകാരം 1927 The Red Mill Marion Davies രംഗാവിഷകാരം, തിരക്കഥ Love John Gilbert, Greta Garbo തുടർച്ച Madame Pompadour Dorothy Gish രചയിതാവ്‌ 1928 The Wind Lillian Gish, Lars Hanson, Montagu Love, Dorothy Cumming തിരക്കഥ The Awakening Vilma Bánky, Walter Byron കഥ Bringing Up Father J. Farrell MacDonald, Polly Moran, Marie Dressler രചയിതാവ്‌ 1929 Their Own Desire Norma Shearer,	Belle Bennett, Lewis Stone, Robert Montgomery, Helene Millard തിരക്കഥ 1930 Min and Bill Marie Dressler, Wallace Beery Dialogue, തിരക്കഥ The Big House Robert Montgomery, Wallace Beery, Chester Morris, Lewis Stone Dialogue, കഥ
Won the Academy Award for Best Writing (Adapted തിരക്കഥ) Good News Mary Lawlor, Stanley Smith തിരക്കഥ The Rouge Song Lawrence Tibbett, Catherine Dale Owen രചയിതാവ്‌ Anna Christie Greta Garbo, Charles Bickford, George F. Marion, Marie Dressler രചയിതാവ്‌ 1931 Anna Christie Greta Garbo, Theo Shall, Hans Junkermann രംഗാവിഷകാരം The Secret Six Wallace Beery,	Lewis Stone, John Mack Brown, Jean Harlow, Clark Gable, Ralph Bellamy, Marjorie Rambeau Dialogue, തിരക്കഥ The Champ Wallace Beery, Jackie Cooper, Irene Rich, Roscoe Ates കഥ
Won the Academy Award for Best കഥ 1932 Blondie of the Follies Marion Davies,	Robert Montgomery, Billie Dove തിരക്കഥ, കഥ Emma Marie Dressler, Richard Cromwell, Jean Hersholt, Myrna Loy കഥ 1933 Peg o' My Heart Marion Davies,	Onslow Stevens,	J. Farrell MacDonald Adaptation Dinner at Eight Marie Dressler, John Barrymore, Wallace Beery, Jean Harlow, Lionel Barrymore, Billie Burke തിരക്കഥ The Prizefighter and the Lady Myrna Loy, Max Baer, Walter Huston, Primo Carnera, Jack Dempsey കഥ
Nominated for the Academy Award for Best കഥ Going Hollywood Marion Davies,	Bing Crosby, Fifi D'Orsay, Stuart Erwin കഥ (uncredited) Secrets Mary Pickford, Leslie Howard രചയിതാവ്‌ 1936 Camille Greta Garbo, Robert Taylor, Lionel Barrymore തിരക്കഥ Riffraff Jean Harlow, Spencer Tracy തിരക്കഥ, കഥ Poor Little Rich Girl Shirley Temple, Alice Faye, Jack Haley, Gloria Stuart, Michael Whalen, Claude Gillingwater രചയിതാവ്‌ 1937 Knight Without Armour Marlene Dietrich, Robert Donat രംഗാവിഷകാരം Love from a Stranger Ann Harding, Basil Rathbone രംഗാവിഷകാരം 1940 Green Hell Douglas Fairbanks, Jr.	Vincent Price, Joan Bennett, Alan Hale, Sr., George Sanders, John Howard കഥ, തിരക്കഥ പ്രസിദ്ധികരിച്ച കൃതികൾ Minnie Flynn .
NY: Boni and Liveright, 1925 The Secret Six .
NY: Grosset Dunlap, 1931 [novelization of her own തിരക്കഥ] Valley People .
NY: Reynal Hitchcock, 1935 How to Write and Sell Film Stories .
NY: Covici-Friede, 1937 Molly, Bless Her .
NY: Harper Brothers, 1937 Westward The Dream .
Garden City NY: Doubleday and Company, 1948 The Passions of Linda Lane .
NY: Diversey Publications, 1949 [paperback; revised edition of Minnie Flynn ] The Powder Keg .
Boston: Little, Brown Co., 1953 Off With Their Heads!
: A Serio-Comic Tale of Hollywood .
NY: The Macmillan Company, 1972 [memoir] അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Frances Marion ഫ്രാൻസിസ് മരിയൻ ടി.സി.എം. മൂവി ഡേറ്റാബേസിൽ TCM Movie Database ഫ്രാൻസിസ് മരിയൻ ടി.സി.എം. മൂവി ഡേറ്റാബേസിൽ Frances Marion Archived 2017-12-24 at the Wayback Machine .
at the Women Film Pioneers Project Without Lying Down: Frances Marion and the Power of Women in Hollywood ഇന്റർനെറ്റ് മൂവി ഡാറ്റാബേസിൽ
ഫ്രാൻസിസ് തോം‌പ്സൺ ഇംഗ്ലീഷ് വിലാസം https://ml.wikipedia.org/wiki/Francis_Thompson ഫ്രാൻസിസ് തോംപ്സൺ
ഒരു ഇംഗ്ലീഷ് കവിയും തത്ത്വാന്വേഷിയും ആയിരുന്നു ഫ്രാൻസിസ് തോം‌പ്സൺ (16 ഡിസംബർ 1859 – 13 നവംബർ 1907).
സ്കൂൾ വിദ്യാഭ്യാസത്തിനു ശേഷം തുടങ്ങിയ വൈദ്യപഠനം പൂർത്തിയാക്കാതെ എഴുത്തുകാരനാകണമെന്ന ലക്ഷ്യത്തോടെ ലണ്ടണിലെത്തിയ തോം‌പ്സൺ, വഴിവാണിഭം ചെയ്തും തെരുവുകളിൽ അലഞ്ഞുതിരിഞ്ഞും കഴിയേണ്ട അവസ്ഥയിലാവുകയും കറുപ്പിന്‌ അടിമയായി തീരുകയും ചെയ്തു.
ആ ജീവിതത്തിൽ നിന്ന് കവിയെ രക്ഷപെടുത്തിയത്, അദ്ദേഹത്തിന്റെ കവിതകളിൽ ചിലത് കാണാനിടയായ "മെറി ഇംഗ്ലണ്ട്" എന്ന കത്തോലിക്കാ മാസികയുടെ പ്രസാധകർ മേനൽ ദമ്പതിമാരാണ്‌.
1893-ൽ തോം‌പ്സന്റെ കവിതകളുടെ ആദ്യസമാഹാരം പ്രസിദ്ധീകരിച്ചതും അവരായിരുന്നു.
പിൽക്കാലത്തും, വെയിൽസിലും സ്റ്റോറിംഗ്‌ടണിലും മറ്റും നിലതെറ്റിയവനും രോഗിയുമായി തോം‌പ്സൺ ജീവിച്ചെങ്കിലും, 1907-ൽ ക്ഷയരോഗബാധിതനായി മരിക്കുന്നതിനു മുൻപ് അദ്ദേഹം മൂന്നു കവിതാസമാഹാരങ്ങളും ഉപന്യാസങ്ങളും പ്രസിദ്ധീകരിച്ചിരുന്നു.
ആദ്യസമാഹാരത്തിൽ ഉൾപ്പെടുത്തിയിരുന്ന സ്വർഗ്ഗത്തിലെ വേട്ടപ്പട്ടി (The Hound of Heaven) എന്ന കവിതയാണ്‌ തോം‌പ്സന്റെ ഏറ്റവും പ്രസിദ്ധമായ രചന.
ലാങ്കാഷയറിലെ പ്രെസ്റ്റൺ എന്ന സ്ഥലത്ത് ജനിച്ച തോം‌പ്സന്റെ പിതാവ് ചാൾസ് ഒരു വൈദ്യനായിരുന്നു.
റോമൻ കത്തോലിക്കാ കർദ്ദിനാളായ എഡ്വേഡ് മാനിങ്ങിന്റെ സ്വാധീനത്തിൽ കത്തോലിക്കാ സഭയിലേയ്ക്ക് പരിവർത്തിതനായ സഹോദരനെ പിന്തുടർന്ന്, തോം‌പ്സന്റെ പിതാവും ആംഗ്ലിക്കൻ വിശ്വാസത്തിൽ നിന്ന് കത്തോലിക്കാസഭയിലേയ്ക്ക് മാറിയിരുന്നു.
സർവകലാശാലാ വിദ്യാഭ്യാസത്തിനു ശേഷം പൗരോഹിത്യപരിശീലനത്തിനു ചേർന്ന തോം‌പ്സണെ അതിനു പറ്റാത്തവനാണെന്നു കണ്ടു തിരിച്ചയച്ചു.
പിന്നീട്, വൈദ്യശാസ്ത്രം പഠിക്കാൻ മാഞ്ചസ്റ്ററിലെ ഓവൻസ് കലാലയത്തിലയച്ചെങ്കിലും അവിടെ ചെലവഴിച്ച 6 വർഷക്കാലം പരീക്ഷകളിൽ പരാജയപ്പെട്ടു.
തുടർന്ന് എഴുത്തുകാരനാകണമെന്ന ആഗ്രഹവുമായി 1885-ൽ അദ്ദേഹം ലണ്ടണിലെത്തി .
എന്നാൽ അവിടെ, ഉപജീവനത്തിനായി പത്രങ്ങളും തീപ്പെട്ടിയും വിൽക്കേണ്ട അവസ്ഥയിലെത്തി.
ഇക്കാലത്ത് മരുന്നെന്ന നിലയിൽ ഉപയോഗിക്കാൻ തുടങ്ങിയ കറുപ്പിന്‌ അദ്ദേഹം അടിമയായിത്തീർന്നു.
"മെറി ഇംഗ്ലണ്ട്" എന്ന മാസികയ്ക്ക് ചില കവിതകൾ അയച്ചുകൊടുത്തത്, തോം‌പ്സന്റെ ജീവിതത്തിന്റെ ദിശ മാറ്റാൻ കാരണമായി.
മാസികയുടെ പത്രാധിപരായിരുന്ന വിൽഫ്രെഡ് മേനലും പത്നി ആലീസ് മേനലും അദ്ദേഹത്തെ അന്വേഷിച്ച് കണ്ടെത്തുകയും അപ്പോഴത്തെ പട്ടിണിയിൽ നിന്നും സ്വയംനശീകരണത്തിൽ നിന്നും രക്ഷപെടുത്തുകയും ചെയ്തു.
തോം‌പ്സന്റെ രചനകളുടെ മേന്മ തിരിച്ചറിഞ്ഞ അവർ, അദ്ദേഹത്തിന്‌ താമസിക്കാനിടം കൊടുക്കുകയും 1893-ൽ ആദ്യസമാഹാരം പ്രസിദ്ധീകരിക്കുകയും ചെയ്തു.
"സെയിന്റ് ജെയിസ് ഗസറ്റ്" പോലുള്ള പ്രസിദ്ധീകരണങ്ങളിലെ നിരുപകർ ആ സമാഹാരത്തിലെ രചനകളെ പ്രശംസിച്ചു.
പിൽക്കാലത്ത് തോം‌പ്സൺ രോഗിയായി വെയിൽസിലും സ്റ്റോറിംഗ്‌ടണിലും കഴിഞ്ഞു.
അവസാനകാലത്ത് എഴുത്തുകാരനെന്ന നിലയിൽ അംഗീകാരം നേടാനായെങ്കിലും, കഠിനദാരിദ്ര്യത്തിന്റേയും, രോഗത്തിന്റേയും ദീർഘാനുഭവങ്ങളും, മയക്കുമരുന്നുശീലവും അദ്ദേഹത്തിന്റെ ആരോഗ്യം തകർത്തിരുന്നു.
നിരാശയുടെ പാരമ്യത്തിൽ തോം‌പ്സൺ ആത്മഹത്യക്കു ശ്രമിച്ചെങ്കിലും, അവസാനഘട്ടത്തിൽ ഉണ്ടായ ഒരു ദർശനം അദ്ദേഹത്തെ അതിൽ നിന്നു പിന്തിരിപ്പിച്ചു.
ഒരു നൂറ്റാണ്ടു മുൻപ് കൗമാരപ്രായത്തിൽ ആത്മഹത്യചെയ്ത ദുരന്തപ്രതിഭ തോമസ് ചാറ്റർട്ടനാണ്‌‌ ദർശനത്തിൽ തനിക്കു വെളിപ്പെട്ടതെന്ന് തോം‌പ്സൺ വിശ്വസിച്ചു.
ഇതിനിടെ, തന്റെ സുഹൃത്തായി തീർന്ന ഒരു വേശ്യ തന്നെ ഒപ്പം താമസിപ്പിക്കുകയും താനുമായി അവളുടെ വരുമാനം പങ്കുവയ്ക്കുകയും ചെയ്തതായി തോം‌പ്സൺ പറയുന്നുണ്ട്.
അവൾ ആരായിരുന്നുവെന്ന് ഒരിക്കലും വെളിപ്പെടുത്താതിരുന്ന തോം‌പ്സൺ, പിന്നീടുള്ള കവിതകളിൽ അവളെ തന്റെ രക്ഷിതാവെന്ന് വിശേഷിപ്പിക്കുന്നുണ്ട്.
എന്നാൽ താമസിയാതെ അദ്ദേഹത്തെ വിട്ടുപോയ അവൾ തിരിച്ചുവന്നില്ല.
48-ആമത്തെ വയസ്സിൽ തോം‌സൺ ക്ഷയരോഗബാധിതനായി മരിച്ചു.
സ്വർഗ്ഗത്തിലെ വേട്ടപ്പട്ടി
തോം‌പ്സന്റെ ഏറ്റവും പ്രസിദ്ധകവിതയായ സ്വർഗ്ഗത്തിലെ വേട്ടപ്പട്ടി (The Hound of Heaven) ദൈവത്തിൽ നിന്ന ഓടിയകലാൻ ശ്രമിക്കുന്ന മനുഷ്യാത്മാവിന്റേയും അതിനെ വേട്ടനായേപ്പോലെ പിന്തുടർന്ന് പിടികൂടി രക്ഷപെടുത്തുന്ന ദൈവത്തിന്റേയും ചിത്രമാണ്‌.
മരണാനന്തരമുള്ള തോം‌പ്സന്റെ പ്രശസ്തിയുടെ മുഖ്യ അടിസ്ഥാനം 182 വരികളുള്ള ഈ കവിതയാണ്‌.
തോം‌പ്സന്റെ 1893-ലെ ആദ്യസമാഹാരത്തിലാണ്‌ ഇത് വെളിച്ചം കണ്ടത്.
1917-ൽ ഇംഗ്ലീഷ് യോഗാത്മകവിതകളുടെ ഓക്സ്ഫോർഡ് സമാഹാരത്തിലും അത് ഉൾപ്പെട്ടു.
നേരത്തേ ഈ കവിത വായിച്ചിരുന്ന പ്രശസ്ത സാഹിത്യകാരൻ ജെ.ആർ.ആർ.റ്റോൾകീനെ അത് ഏറെ സ്വാധീനിച്ചിരുന്നു.
ഭയന്നോടുന്ന മുയലിനെ, അനാവശ്യ വേഗമോ ഉദ്വേഗമോ കാട്ടാതെ നിശ്ചയദാർഢ്യത്തോടെ നിരന്തരം പിന്തുടർന്ന് പിടികൂടുന്ന വേട്ടനായേപ്പോലെ, ഒളിച്ചോടുന്ന മനുഷ്യാത്മാവിനെ പിടികിട്ടുവോളം പിന്തുടരുന്ന ദൈവത്തെയാണ്‌ ഈ കവിതയിൽ തോം‌പ്സൺ സങ്കല്പിച്ചത്.
പാപത്തിലും പ്രാപഞ്ചികസുഖങ്ങളിലും മുഴുകി ആത്മാവ് ദൈവത്തിൽ നിന്ന് അകന്നുപോകുന്നെങ്കിലും, വിടാതെ പിന്തുടരുന്ന ദൈവകൃപ ഒടുവിൽ അതിനെ കീഴടക്കുന്നുവെന്ന് കവി കരുതി.
അമേരിക്കൽ ഐക്യനാടുകളിൽ വിദ്യാഭ്യാസത്തിലെ വർണ്ണവിവേചനം അവസാനിപ്പിച്ച ചരിത്രപ്രസിദ്ധമായ സുപ്രീം കോടതി വിധിയിൽ, ആ തീരുമാനം "നിശ്ചയദാർഢ്യത്തോടെയുള്ള മുഴുവൻ വേഗത്തിലും"(with all deliberate speed) നടപ്പാക്കണം എന്നു ഉത്തരവിട്ടിരുന്നു.
ആ പ്രയോഗം, ഈ കവിതയിൽ നിന്ന് കടമെടുത്ത താണ്‌.
ഇതര രചനകൾ
ക്രിക്കറ്റ് കളിയെക്കുറിച്ച് എഴുതപ്പെട്ടിരിക്കുന്നതിൽ ഏറ്റവും പേരു കേട്ട കവിത തോംസന്റെ അറ്റ് ലോഡ്സ്(At Lord's) ആണ്‌.
1895-ൽ പ്രസിദ്ധീകരിച്ച സിസ്റ്റർ "സോംങ്ങ്സ്"(Siste Songs), 1897-ലെ "ന്യൂ സോങ്ങ്സ്"(New Songs) എന്നിവയാണ്‌ തോംസന്റെ മറ്റു രണ്ടു കവിതാസമാഹാരങ്ങൾ.
പ്രഖ്യാത ഇംഗ്ലീഷ് കവി, ഷെല്ലിയെക്കുറിച്ച് തോം‌പ്സൺ എഴുതിയ ഉപന്യാസം മരണാനന്തരം 1909-ലാണ്‌ പ്രസിദ്ധീകരിച്ചത്.
1821-ൽ തോമസ് ഡി ക്വിൻസി എഴുതിയ "ഒരു കറുപ്പുതീനിയുടെ കുമ്പസാരങ്ങൾ"(Confessions of An Opium Eater) എന്ന പുസ്തകവുമായുള്ള പരിചയവും തോം‌പ്സണെ കറുപ്പിനടിമയാക്കുന്നതിൽ പങ്കുവഹിച്ചിട്ടുണ്ടെന്ന് പറയപ്പെടുന്നു.
അവലംബം ↑ ഫ്രാൻസിസ് തോം‌പ്സൺ, കത്തോലിക്കാവിജ്ഞാനകോശം ↑ 1 2 Biography of Francis Thompson, Poemhunter.com.
↑ The Hound of Heaven at ElCore.net ↑ Jim Chen, Poetic Justice , 29 Cardozo Law Review (2007)
ഫ്രാൻസിസ് ഫോർഡ് കപ്പോള ഇംഗ്ലീഷ് വിലാസം https://ml.wikipedia.org/wiki/Francis_Ford_Coppola
അമേരിക്കക്കാരനായ ചലച്ചിത്ര സംവിധായകനും, നിർമ്മാതാവും,  ആണ് ഫ്രാൻസിസ് ഫോർഡ് കപ്പോള (ജ: ഏപ്രിൽ 7- 1939 ) .
ആധുനിക ഹോളിവുഡ് സിനിമാ നിർമ്മാണ മേഖലയിൽ നിർണ്ണായക പങ്ക് വഹിച്ചിട്ടൂള്ള കപ്പോള തിരക്കഥാകൃത്ത് എന്ന നിലയിലും പ്രശസ്തനാണ്.
മരിയോ പുസൊയുടെ നോവലിനെ അധികരിച്ചു നിർമ്മിച്ച ഗോഡ്ഫാദർ എന്നചലച്ചിത്രം ഏറെ വിഖ്യാതമാണ് .
ഫ്രാൻസിസ് മരിയോൺ ബെയ്നൺ
ഫ്രാൻസിസ് മരിയോൺ ബെയ്നൺ (ജീവിതകാലം: 26 മെയ് 1884 - 5 ഒക്ടോബർ 1951) ഒരു കനേഡിയൻ പത്രപ്രവർത്തകയും ഫെമിനിസ്റ്റും സമാധാനവാദിയുമായിരുന്നു.
അലെറ്റ ഡേ (1919) എന്ന അർദ്ധ-ആത്മകഥാപരമായ നോവലിലൂടെയാണ് അവർ കൂടുതൽ അറിയപ്പെടുന്നത്.
ഫ്രാൻസിസ് മരിയോൺ ബെയ്‌നോൺ 1884 മെയ് 26-ന് ഒണ്ടാറിയോയിലെ സ്ട്രീറ്റ്‌സ്‌വില്ലിൽ ജനിച്ചു.
അവളുടെ മാതാപിതാക്കൾ ജെയിംസ് ബാർൺസ് ബെൻയോണും (1835-1907) റെബേക്ക (മാനിംഗ്) ബെയ്‌നണും (1847-98) ആയിരുന്നു.
1872-ലാണ് അവർ വിവാഹിതരായത്.
മാതാപിതാക്കൾ ലഹരിപദാർത്ഥ വർജ്ജകരും അടിയുറച്ച മെത്തഡിസ്റ്റുകളുമായിരുന്നുവെങ്കിലും ഈ വിശ്വാസം അവൾ പിന്നീട് നിരസിച്ചു.
അവളുടെ സഹോദരി ലിലിയൻ ബെയ്നൺ തോമസ് (1874-1961) ആയിരുന്നു.
അവൾ കുട്ടിയായിരുന്നപ്പോൾ 1889-ൽ കുടുംബം മനിറ്റോബയിലേക്ക് താമസം മാറുകയും ഹാർട്ട്‌നി ജില്ലയിൽ കൃഷിപ്പണി നടത്തുകയും ചെയ്തു.
ടീച്ചിംഗ് സർട്ടിഫിക്കറ്റ് നേടിയ അവർ കുറച്ചുകാലം കാർമാനിനടുത്ത് അദ്ധ്യാപന ജോലി ചെയ്തു.
ആക്ടിവിസ്റ്റ്
ഏകദേശം 1909-ൽ ബെയ്‌നോണും സഹോദരിയും വിന്നിപെഗിലേക്ക് താമസം മാറുകയും, അവിടെ ഡിപ്പാർട്ട്‌മെന്റ് സ്റ്റോറായ ടി. ഈറ്റൺ കമ്പനിയുടെ പരസ്യ വിഭാഗത്തിൽ ഫ്രാൻസിസ് ജോലി കണ്ടെത്തുകയും ചെയ്തു.
രണ്ട് സഹോദരിമാരും സ്ത്രീകളുടെ വോട്ടവകാശത്തിനും ജീവനാംശ  നിയമത്തിലെ മാറ്റത്തിനും സ്ത്രീകളുടെ സ്വത്ത് അവകാശത്തിനും വേണ്ടി പോരാടുന്നതിൽ സജീവമായിരുന്നു.
1912 മുതൽ 1917 വരെ ഗ്രെയിൻ ഗ്രോവേഴ്‌സ് ഗൈഡ് എന്ന പത്രത്തിലെ വനിതാ പേജ് ("ദി കൺട്രി ഹോംമേക്കേഴ്‌സ് പേജ്", "ദി സൺഷൈൻ ഗിൽഡ്" എന്നിവ) ബെയ്‌നോൺ എഡിറ്റ് ചെയ്തു.
"ഡിക്‌സി പാറ്റൺ" എന്ന ഓമനപ്പേരിൽ കുട്ടികളുടെ പേജുകളുടെ ഉത്തരവാദിത്തവും അവർ വഹിച്ചിരുന്ന അവർ, കൂടാതെ "കൺട്രി ഗേൾസ് ഐഡിയാസ്" എന്ന പേരിൽ ഒരു അജ്ഞാത കോളവും എഴുതി.
സ്ത്രീകളുടെ വോട്ടവകാശം, സ്ത്രീകളുടെ ജോലി, വിവാഹം, കുടുംബം എന്നീ വിഷയങ്ങൾ‌ ചർച്ച ചെയ്യാൻ അവർ സ്ത്രീകളുടെ പേജുകൾ ഉപയോഗിച്ചു.
ബെയ്‌നോണും അവളുടെ സഹോദരിയും ക്വിൽ ക്ലബ്ബും കനേഡിയൻ വിമൻസ് പ്രസ് ക്ലബ്ബിന്റെ വിന്നിപെഗ് ശാഖയും സ്ഥാപിക്കാൻ സഹായിച്ചു.
മാനിറ്റോബയിൽ സ്ത്രീകളുടെ വോട്ടവകാശത്തിനുവേണ്ടിയുള്ള സമരത്തിന് നേതൃത്വം നൽകിയ മാനിറ്റോബ പൊളിറ്റിക്കൽ ഇക്വാളിറ്റി ലീഗിന്റെ സംഘാടകരിലൊരാളായിരുന്നു അവർ.
ഒരു സോഷ്യൽ ഫെമിനിസ്റ്റായിരുന്നു ബെയ്‌നോൺ.
വീടിന്റെയും കുട്ടികളുടെയും സംരക്ഷണത്തിന് സ്ത്രീകൾ ഉത്തരവാദികളായിരിക്കണമെന്ന് അവർ അംഗീകരിച്ചു, എന്നാൽ ഇത് വിദ്യാഭ്യാസം, സ്വത്തവകാശം, രാഷ്ട്രീയ പ്രശ്‌നങ്ങൾ എന്നിവയിൽ നിന്ന് അവരെ തടയരുതെന്ന് അവർ കരുതി.
സ്ത്രീകൾ സ്വന്തം കാലിൽ നിൽക്കണമെന്നും ഭാര്യാഭർത്താക്കന്മാർ ഉത്തരവാദിത്തവും വിജയവും പങ്കിടണമെന്നും അവർ കരുതി.
ഒന്നാം ലോകമഹായുദ്ധസമയത്ത് (1914-18) എല്ലാ കുടിയേറ്റക്കാർക്കും വോട്ടവകാശം നൽകുന്നതിനെ പിന്തുണച്ച ബെയ്നൺ, ഒരു ജനഹിതപരിശോധന കൂടാതെയുള്ള നിർബന്ധിത സൈനികസേവനത്തെ എതിർക്കുകയും, ഈ വിഷയങ്ങൾ പരസ്യമായി ചർച്ച ചെയ്യണമെന്ന് വിശ്വസിക്കുകയും ചെയ്തു.
1915-ൽ റോഡ്‌മണ്ട് റോബ്ലിന്റെ മനിറ്റോബ ഗവൺമെന്റിനെ പരാജയപ്പെടുത്തുന്നതിനായി അവളും സഹോദരി ലിലിയൻ, നെല്ലി മക്‌ക്ലങ്, എല്ല കോറ ഹിന്ദ് എന്നിവരും ഒന്നിച്ച് യത്നിക്കുകയും, കൂടാതെ 1916 മുതൽ പ്രവിശ്യാ തിരഞ്ഞെടുപ്പുകളിൽ അദ്ദേഹത്തിന്റെ പിൻഗാമി തോബിയാസ് നോറിസ് സ്ത്രീകൾക്ക് പൂർണ്ണ വോട്ടവകാശം നൽകുന്നുണ്ടെന്ന് ഉറപ്പാക്കുകയും ചെയ്തു.
അവലംബം 1 2 3 Beynon, Francis Marion, Simon Fraser .
sfn error: no target: CITEREFBeynon,_Francis_Marion,_Simon_Fraser ( help ) 1 2 Goldsborough 2010 .
sfn error: no target: CITEREFGoldsborough2010 ( help ) 1 2 Gorham 2008 .
sfn error: no target: CITEREFGorham2008 ( help ) ↑ Kelcey Davis 1997 , പുറം.
sfn error: no target: CITEREFKelceyDavis1997 ( help ) ↑ Lewis 1998 , പുറം.
sfn error: no target: CITEREFLewis1998 ( help ) ↑ Freeman 2011 , പുറം.
sfn error: no target: CITEREFFreeman2011 ( help ) ↑ Kaye 2011 , പുറം.
sfn error: no target: CITEREFKaye2011 ( help )
ഫ്രാൻസിസ് തടത്തിൽ
കേരളത്തിലെ ഒരു പത്രപ്രവർത്തകനും എഴുത്തുകാരനുമായിരുന്നു ഫ്രാൻസിസ് തടത്തിൽ .
അമേരിക്കയിൽ നിന്നും പ്രസിദ്ധീകരിക്കുന്ന ഓൺലൈൻ മാധ്യമമായ കേരള ടൈംസിൻറെ ചീഫ് എഡിറ്ററായിരുന്ന അദ്ദേഹത്തിൻറെ രണ്ടര പതിറ്റാണ്ടോളം നീണ്ട മാധ്യമപ്രവർത്തനത്തിലെ അനുഭവങ്ങളുടെ പുസ്തകം, 'നാലാം തൂണിനപ്പുറം' വളരെയധികം നിരൂപക പ്രശംസ നേടിയിരുന്നു.
2022ലെ ഫൊക്കാന( Federation of Kerala Associations in North America ) പുരസ്കാരങ്ങളിൽ ഈ പുസ്തകത്തിന്, മികച്ച ജീവിതാനുഭവകുറിപ്പുകൾക്കുള്ള സാഹിത്യ പുരസ്കാരവും മികച്ച മാധ്യമപ്രവർത്തകനുള്ള പുരസ്കാരവും ലഭിച്ചു.
2018ലും മികച്ച മാധ്യമ പ്രവർത്തകനുള്ള ഫൊക്കാന പുരസ്ക്കാരം അദ്ദേഹത്തിന് ലഭിച്ചിരുന്നു.
മുത്തങ്ങ വെടിവയ്പ്പിനെ കുറിച്ചും മാറാട് കലാപത്തെ കുറിച്ചും വിവിധ മാദ്ധ്യമങ്ങളിൽ ഫ്രാൻസിസ് എഴുതിയ റിപ്പോർട്ടുകൾ ഏറെ ചർച്ച ചെയ്യപ്പെടുകയുണ്ടായി.
മാറാട് കമ്മീഷൻറെ ഫൈനൽ റിപ്പോർട്ടിൽ മാറാട് സംഭവത്തിലെ ഫ്രാൻസിസിൻറെ ശ്രദ്ധേയമായ കണ്ടെത്തലുകളും ഉൾപ്പെടുത്തിയിട്ടുണ്ട്.
കോഴിക്കോട് ദേവഗിരി കോളജിലെ അധ്യാപകനായിരുന്ന പരേതനായ പ്രഫ.
ടി.കെ. മാണിയുടേയും എലിസബത്ത് കരിംതുരുത്തേലിൻറേയും പതിനൊന്ന് മക്കളിൽ പത്താമത്തെ മകനായ ഫ്രാൻസിസ്, ദീപിക ദിനപത്രത്തിലൂടെയാണ് മാധ്യമപ്രവർത്തനം ആരംഭിച്ചത്.
ദീപികയുടെ വിവിധ ബ്യൂറോകളിൽ ബ്യൂഫോ ചീഫായും ഇരുന്നിട്ടുള്ള ഫ്രാൻസിസ് മംഗളം ദിനപത്രത്തിൻറെ കോഴിക്കോട് യൂണിറ്റിൽ ന്യൂസ് എഡിറ്ററായും പ്രവർത്തിച്ചിരുന്നു.
27 വർഷത്തെ കേരളത്തിലെ പത്രപ്രവർത്തനത്തിനുശേഷം 2006 ജനുവരിയിൽ അമേരിക്കയിലേക്കു കുടിയേറിയ അദ്ദേഹം തുടക്കത്തിൽ, അവിടത്തെ പല പത്രങ്ങൾക്കുവേണ്ടിയും ഫ്രീലാൻസായി പ്രവർത്തിക്കുകയുണ്ടായി.
ഇ മലയാളി ന്യൂസ് പോർട്ടലിൽ ന്യൂസ് എഡിറ്ററായും അമേരിക്കൻ മലയാളി ചാനലായ എം.സി.എൻ. ചാനലിൻറെ ഡയറക്ടറായും പ്രവർത്തിച്ചിട്ടുണ്ട്.
ന്യൂ ജെഴ്സി ആസ്ഥാനമായി പ്രവർത്തിക്കുന്ന ഫാ.
മാത്യു കുന്നത്ത് ചാരിറ്റബിൾ ഫൗണ്ടേഷൻറെ അംഗമായിരുന്നു.
രക്താർബുദത്തെതുടർന്ന്, 2022 ഒക്ടോബർ 19ന് ന്യൂജേഴ്സിയിലെ ഈസ്റ്റ് ഹാനോവറിലുള്ള ( East Hanover Township, New Jersey ) വീട്ടിൽവെച്ചായിരുന്നു അന്ത്യം.
ന്യൂജേഴ്സിയിൽ അക്യൂട്ട് കെയർ നഴ്സ് പ്രാക്ടീഷണറായ നെസി തോമസാണ് ഭാര്യ.
ഐറിൻ എലിസബത്ത്, ഐസക് ഇമ്മാനുവേൽ എന്നിവർ മക്കളാണ്.
പുരസ്കാരങ്ങൾ പ്രഥമ പുഴങ്കര ബാലനാരായണൻ പുരസ്കാരം(പത്രപ്രവർത്തനം) പ്ലാറ്റൂൺ പുരസ്കാരം (പത്രപ്രവർത്തനം) അവലംബം പുറത്തേക്കുള്ള കണ്ണികൾ ഓർമ്മകൾ ബാക്കിയാക്കി ഫ്രാൻസിസ് തടത്തിൽ വിട പറഞ്ഞു
തരലി ശർമ്മ ഇംഗ്ലീഷ് വിലാസം https://ml.wikipedia.org/wiki/Tarali_Sarma തരലി ശർമ്മ
ഒരു ആസാമീസ് ഗായികയും സംഗീതസംവിധായകയുമാണ് തരലി ശർമ്മ .
മികച്ച ഗായികയ്ക്കുള്ള ദേശീയപുരസ്കാരം നേടിയിട്ടുണ്ട്.
ഓടക്കുഴൽ വിദ്വാനും സംഗീതസംവിധായകനും സംഗീത നാടക അക്കാദമി അവാർഡ് ജേതാവുമായ  പ്രഭാത് ശർമ്മയുടെ മകളാണ്.
നിരവധി സിനിമകൾക്ക് ഇണം പകരുകയും ഗാനങ്ങൾ ആലപിക്കുകയും ചെയ്തിട്ടുണ്ട്.
അനേകം ആൽബങ്ങളിലും പാടിയിട്ടുണ്ട്.
തരലി ശർമ്മ ആസാം സൊസൈറ്റി ഓഫ് അമേരിക്ക നടത്തിയ വാലി ഫോർജിലും കളറാഡോയിലും ഗാനങ്ങൾ അവതരിപ്പിച്ചിട്ടുണ്ട്.
സിനിമകൾ ആകാശിതോരാർ കോത്തരേ ജാത്ര, ദി പാസേജ് ബസുന്ദ്ര അഭിജാത്രി ലാസ് ടെലിഫിലിമുകൾ അജോണി ജപ്പാനി സൊവാലി പൊഹാർ സീരിയലുകൾ മാ അരസ്താ അബസ്താൻ ജിബോൻ അരു സംഗത് പർബതി പുരസ്കാരങ്ങൾ മികച്ച ഗായികയ്ക്കുള്ള ദേശീയപുരസ്കാരം(2003) അവലംബം ↑ http://forum.pclayer.com/tarali-sarma-singer-biography-interview-pictures-t11853.html ↑ ↑
തരിയോട് എന്ന പേരിലുള്ള മലയാളഡോക്യുമെന്ററിയെക്കുറിച്ചറിയാൻ ദയവായി തരിയോട് (വിവക്ഷകൾ) കാണുക.
വയനാട് ജില്ലയിലെ വൈത്തിരി താലൂക്കിൽ സ്ഥിതി ചെയ്യുന്ന ഒരു ഗ്രാമമാണ്‌ തരിയോട് .
കല്പ്പറ്റയിൽ നിന്ന് 15 കിലോമീറ്റർ അകലെയായാണ് ഈ ഗ്രാമം.
പ്രകൃതിരമണീയമായ നിബിഡ വനങ്ങളാൽ സമ്പന്നമായ ബാണാസുര മലയടിവാരത്ത്, സമുദ്രനിരപ്പിൽ നിന്ന്  780 മീ.
ഉയരത്തിലാണ് തരിയോട് സ്ഥിതി ചെയ്യുന്നത്.
മലയിടിച്ചിലിന്റെ ഫലമായി രൂപംകൊണ്ട കർലാട് തടാകം ഇവിടത്തെ മുഖ്യ ശുദ്ധജല സ്രോതസ്സായി വർത്തിക്കുന്നു.
കുരുമുളകും കാപ്പിയും സമൃദ്ധമായി വിളയുന്ന ഈ പ്രദേശത്ത് തെങ്ങ് , റബ്ബർ , വാഴ , നെല്ല് , കവുങ്ങ് എന്നിവയും കൃഷി ചെയ്യുന്നുണ്ട്.
കൂടിയ തോതിൽ മഴ കിട്ടുന്ന ഒരു പ്രദേശമാണ് തരിയോട്.
കേരളത്തിൽ ഏറ്റവും കൂടുതൽ മഴ ലഭിക്കുന്ന ലക്കിടിക്ക് സമീപമാണ് ഈ പ്രദേശം.
പുരാതനകാലം മുതൽ കാട്ടുനായ്ക്കർ , പണിയർ , കാടർ , കുറിച്യർ തുടങ്ങിയ ആദിവാസി വിഭാഗങ്ങൾ തിങ്ങിപ്പാർക്കുന്ന പ്രദേശമാണ് തരിയോട്.
മലബാർ , ബ്രിട്ടീഷ് ആധിപത്യത്തിൻ കീഴിലായതോടെ കേരളത്തിന്റെ വടക്കൻ പ്രദേശങ്ങളിൽ നിന്ന് ഇവിടേക്ക് കുടിയേറ്റം ആരംഭിച്ചു.
1940-നു ശേഷവും വൻതോതിലുള്ള കുടിയേറ്റം ഉണ്ടായി.
രണ്ടാം ലോകയുദ്ധത്തെ തുടർന്നുണ്ടായ രൂക്ഷമായ ഭക്ഷ്യക്ഷാമത്തെ തുടർന്ന് തിരുവിതാംകൂർ ഭാഗത്തുനിന്ന് കൃഷിഭൂമി തേടി നിരവധി കുടുംബങ്ങൾ തരിയോട്ടെത്തി.
കുടിയേറ്റം ശക്തിപ്പെട്ടതോടെ കൃഷിഭൂമിക്കുവേണ്ടി വൻതോതിൽ ഇവിടത്തെ വനങ്ങൾ വെട്ടിത്തെളിക്കപ്പെട്ടു.
ഈ പ്രദേശത്തെ ആദിവാസികളെ കൂട്ടത്തോടെ കുടിയൊഴിപ്പിക്കുന്നതിനും ഇതു കാരണമായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തരിയോട് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തരവത്ത് അമ്മിണി അമ്മ ഇംഗ്ലീഷ് വിലാസം https://ml.wikipedia.org/wiki/Tharavathu_amminiamma
തരവത്ത് അമ്മിണി അമ്മ തരവത്ത് അമ്മാളുഅമ്മയുടെയും വടക്കുന്തറ ഉണ്ണിക്കൃഷ്ണവാരിയരുടെയും മകളായി  1895 ൽ പാലക്കാട് ജില്ലയിലെ വടക്കുന്തറയിൽ ജനിച്ചു.
ബി. എ., ബി. എൽ. ബിരുദങ്ങൾ നേടി.
1927 ൽ പ്രസിദ്ധീകരിച്ച “വീരപത്നി” എന്ന നോവലാണ് അമ്മിണി അമ്മയുടെ ആദ്യ കൃതി.
“ആണ്ടാൾ ചരിതം” (1954), “മീരാബായി” (1940), “ശ്രീമതി തരവത്ത് അമ്മാളുഅമ്മ”(1937) എന്നീ ജീവചരിത്രങ്ങളും “ബദരീനാഥയാത്ര” (1951) എന്ന യാത്രാവിവരണവും “ബാലബോധിനി” (1932) എന്നൊരു ബാലസാഹിത്യകൃതിയും രചിച്ചിട്ടുണ്ട്.
വ്യക്തി വിവരണങ്ങളിലെ സൂക്ഷ്മതയാണ് തരവത്ത് അമ്മിണി അമ്മയുടെ ജീവചരിത്ര രചനകളിൽ പ്രതിഫലിക്കുന്നത്.
ആഖ്യാനത്തിലെ ലാളിത്യവും യഥാർത്ഥത്വവും ആദിമധ്യാന്തം സൂക്ഷിക്കാൻ കഴിയുന്നുവെന്നുള്ളതും അവരുടെ കൃതികളുടെ സവിശേഷതയാണ്.
1979 സെപ്റ്റംബർ 16 ന് അന്തരിച്ചു.
തരസ് ഇംഗ്ലീഷ് വിലാസം https://ml.wikipedia.org/wiki/Taraz
കസാഖിസ്ഥാനിലെ ജാമ്പിൽ മേഖലയിലുള്ള ഒരു പട്ടണവും ഭരണനിർവ്വഹണകേന്ദ്രവുമാണ് തരസ് (കസാഖ്: Тараз).
ഈ പട്ടണം സ്ഥിതി ചെയ്യുന്നത് രാജ്യത്തിൻറെ തെക്കു ഭാഗത്ത് തരസ് നദി യ്ക്കു സമീപം കിർഗസ്ഥാൻ അതിർത്തി പ്രദേശത്താണ്.
ഈ പട്ടണത്തിലെ ജനസംഖ്യ 330,100 (1999 സെൻസസ്).
ഈ പട്ടണം കസാഖിസ്ഥാനിലെ അതിവേഗം വളർന്നുകൊണ്ടിരിക്കുന്ന പട്ടണമാണ്.
കസാഖിസ്ഥാനിലെയും ട്രാൻസ് സാക്സാണിയയിലെയും വളരെ പുരാതനമായി ഒരു പട്ടണമാണിത്.
തരസ പട്ടണം ഔദ്യോഗികമായി അതിൻറെ 2000  വാർഷികം UNESCO യുടെ അംഗീകാരത്തോടെ 2001 ൽ ആഘോഷിച്ചു.
568 CE യിൽ ഈ പട്ടണം അറിയപ്പെട്ടിരുന്നത് തലസ് എന്നായിരുന്നു.
പുരാതനകാലത്ത് ഇതൊരു പ്രമുഖ വാണിജ്യ കേന്ദ്രമായിരുന്നു.
തരസ് പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 42°54′N 71°22′E ആണ്.
തരസ് പട്ടണത്തിലെ കാലാവസ്ഥ കോണ്ടിനെൻറൽ കാലാവസ്ഥായാണ്.
ജനുവരിയിലെ ശരാശിര താപനില −5 °C (23 °F) ഉം ജൂലൈയിലെ ശരാശരി താപനില 26.5 °C (79.7 °F) ഉം ആണ്.
Taraz പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 0 (32) 2 (36) 11 (52) 20 (68) 28 (82) 32 (90) 35 (95) 32 (90) 27 (81) 19 (66) 9 (48) 1 (34) 18 (64.5) ശരാശരി താഴ്ന്ന °C (°F) −10 (14) −7 (19) −1 (30) 6 (43) 11 (52) 16 (61) 18 (64) 16 (61) 10 (50) 2 (36) −4 (25) −8 (18) 4.1 (39.4) മഴ/മഞ്ഞ് mm (inches) 25 (0.98) 27 (1.06) 30 (1.18) 35 (1.38) 25 (0.98) 10 (0.39) 5 (0.2) 5 (0.2) 5 (0.2) 15 (0.59) 25 (0.98) 35 (1.38) 242 (9.52) ഉറവിടം: Svali.ru അവലംബം
തരാമണി
ചെന്നൈ നഗരത്തിലെ ഒരു പ്രദേശമാണ് തരാമണി .
ഐ.ടി. പാർക്കുക്കൾ ഉള്ളതുകൊണ്ടും ധാരാളം ഗവേഷണ സ്ഥാപനങ്ങൾ ഉള്ളത് കൊണ്ടും പ്രസിദ്ധമാണ് ഈ സ്ഥലം.
ചെന്നൈ നഗരത്തിന്റെ തെക്ക് അഡയാറിന് സമീപമായാണ് ഈ സ്ഥലം സ്ഥിതി ചെയ്യുന്നത്.
ഐ.ടി. പാർക്കുകൾ
തെക്കേ ഇന്ത്യയിലെ ആദ്യ ഐ.ടി. പാർക്കായ ടൈഡൽ പാർക്ക് സ്ഥിതി ചെയ്യുന്നത് ഇവിടെയാണ്.
ഇത് കൂടാതെ അസെന്റാസ് ഐ.ടി. പാർക്ക്, രാമാനുജൻ ഐ.ടി. പാർക്ക്, എൽനെറ്റ് സോഫ്റ്റ്]വെയർ സിറ്റി, ടിസെൽ ബയോ ടെക് പാർക്ക് എന്നിവയും ഇപ്പോൾ ഇവിടെ പ്രവർത്തിക്കുന്നു.
വിദ്യാഭാസ ഗവേഷണ സ്ഥാപനങ്ങൾ അമേരിക്കൻ അന്താരാഷ്ട്ര വിദ്യാലയം, ചെന്നൈ അഡയാർ ഫിലിം ഇൻസ്റ്റിസ്റ്റ്യൂട്ട് ഏഷ്യൻ കോളേജ് ഓഫ് ജേർണലിസം സെൻട്രൽ പോളിടെക്നിക്ക് ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി റിസർച്ച് പാർക്ക്
തരിക്കഞ്ഞി ഇംഗ്ലീഷ് വിലാസം https://ml.wikipedia.org/wiki/Tharikanjhi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ റംസാൻ നോമ്പ് അവസാനിപ്പിക്കുന്നതിനുപയോഗിക്കുന്ന ഒരു ഭക്ഷണവിഭവമാണ് തരിക്കഞ്ഞി .
റവയാണ് ഇതിലെ പ്രധാന ചേരുവ.
നെയ്യ് , അണ്ടിപ്പരിപ്പ് , ഉണക്കമുന്തിരി , സേമിയ , പാൽ, ചുവന്നുള്ളി , പഞ്ചസാര, ഉപ്പ് എന്നിവയാണ് മറ്റു ചേരുവകൾ.
കഞ്ഞി എന്ന പേരുണ്ടെങ്കിലും കുഴമ്പുരൂപത്തിലുള്ള ഈ വിഭവം ഗ്ലാസിലാണ് വിളമ്പുന്നത്.
തരിപ്പണം
തരിപ്പണം , തർപ്പണം എന്നൊക്കെ വിളിക്കപ്പെടുന്നു.
നെല്ല് വറുത്ത് മലർ ഉണ്ടാക്കുമ്പോൾ മലർ ആകാതെ (മലരാതെ) ബാക്കിയായ പകുതി പിളർന്ന വറുത്തനെല്ല് ഉരലിലിട്ട് കുത്തി പൊടിച്ചുണ്ടാക്കുന്നതാണ് തരിപ്പണം .
പ്രധാനമായും മന്ത്രവാദ ചടങ്ങുകൾക്കും മത അനുഷ്ടാനങ്ങൾക്കും തരിപ്പണം ഉപയോഗിക്കുന്നു.
ഭാഷ ശൈലി
പൂർണ്ണമായും തകരുക എന്ന അർത്ഥത്തിൽ തരിപ്പണമായി എന്ന് മലയാളത്തിൽ ഉപയോഗിക്കാറുണ്ട്.
തരവത്ത് അമ്മാളുഅമ്മ ഇംഗ്ലീഷ് വിലാസം https://ml.wikipedia.org/wiki/Tharavath_Ammaluamma
മലയാളത്തിലെ സാഹിത്യകാരിയാണ് തരവത്ത് അമ്മാളുഅമ്മ (26 ഏപ്രിൽ 1873 - 6 ജൂൺ 1936).
നോവലുകളുടെ വിവർത്തനങ്ങളും ഭക്തിഗ്രന്ഥങ്ങളും രചിച്ചിട്ടുണ്ട്.
അച്ഛൻ പാലക്കാട് ജില്ലയിലെ കൊടുവായൂർ ചിങ്ങച്ചറ  വീട്ടിൽ ശങ്കരൻ‌നായർ.
അമ്മ തരവത്ത് കുമ്മിണി അമ്മ.
കൊച്ചി തമ്പുരാൻ സാഹിത്യ സഖി ബിരുദം നൽകിയെങ്കിലും അവർ അത് നിരസിച്ചു.
അമ്മാളുഅമ്മ 1914 ൽ രചിച്ച 'കമലാഭായി അഥവാ ലക്ഷ്മീവിലാസത്തിലെ കൊലപാതകം', മലയാളത്തിൽ ഒരു സ്ത്രീ എഴുതിയ ആദ്യത്തെ അപസർപ്പകനോവൽ  ആയിരുന്നു.
തിരുവിതാംകൂറിൽ നിന്നു നാടുകടത്തപ്പെട്ട സ്വദേശാഭിമാനി രാമകൃഷ്ണപിള്ളയ്ക്ക് അഭയം നൽകിയത് അമ്മാളു അമ്മയായിരുന്നു.
1873 ഏപ്രിൽ 26-ന്, തഹസിൽദാർ ആയിരുന്ന തരാവത്ത് ചിഞ്ചംവീട്ടിൽ ശങ്കരൻ നായരുടെ മകളായി ഇന്നത്തെ പാലക്കാട് ജില്ലയിൽ തറവത്ത് വീട്ടിൽ ആണ് അമ്മാളു അമ്മ ജനിച്ചത്.
അമ്മാളു എന്നല്ല അച്ഛൻ പേരിട്ടത് അമ്മാളു എന്നത് വിളിപ്പേരായിരുന്നു.
പിന്നീട് ആ പേരിൽ തന്നെ അറിയപ്പെട്ടു.
ടിപ്പു സുൽത്താന്റെ അധിനിവേശ കാലത്ത് മലബാറിൽ നിന്ന് പാലക്കാട് പറളിയിലേക്ക് വന്നവരാണ് അമ്മാളു അമ്മയുടെ പൂർവികർ.
അവർക്ക് ഒരു സഹോദരൻ ഉണ്ടായിരുന്നു, ഡോക്ടർ ടി.എം. നായർ.
അവരെ എഴുത്തും പ്രാഥമിക പാഠങ്ങളും പഠിപ്പിച്ചത് ഒരു സ്വദേശി ടീച്ചറാണ്.
ഇതോടൊപ്പം സംസ്കൃതവും സംഗീതവും അവർ വീട്ടിൽ പഠിച്ചു.
അതിനുശേഷം അവർ പിതാവിൽ നിന്ന് ഗണിതവും പിന്നീട് തമിഴ് ഭാഷയും പഠിക്കാൻ തുടങ്ങി.
അവർ മലയാളം, സംസ്കൃതം, തമിഴ് എന്നീ ഭാഷകളിൽ നന്നായി പ്രാവീണ്യം നേടിയിരുന്നു.
കൊച്ചി മഹാരാജാവ് അവർക്ക് "സാഹിത്യ സഖി" പുരസ്കാരം നൽകാൻ തയ്യാറായെങ്കിലും അവർ അത് നിരസിച്ചു.
അന്നത്തെ കൊച്ചിരാജ്യത്തിലെ പരമോന്നത സാഹിത്യ പുരസ്കാരമായ "സാഹിത്യ സഖി" നിരസിച്ച ഒരേയൊരു എഴുത്തുകാരി ആയിരുന്നു അമ്മാളുവമ്മ.
1936 ജൂൺ 6-ന് അമ്മാളുവമ്മ അന്തരിച്ചു.
അമ്മാളു അമ്മ മൂന്നു പ്രാവശ്യം വിവാഹം കഴിച്ചു.
15-ാം വയസ്സിൽ അവർ ആദ്യം വിവാഹം കഴിച്ചു.
പുന്നത്തൂർ കോവിലകത്തിന്റെ തമ്പുരാനായിരുന്ന അവരുടെ ആദ്യഭർത്താവ് രണ്ടു കുട്ടികളുടെ ജനനത്തിനു ശേഷം അദ്ദേഹം അവരെ വിട്ടുപോയി.
അന്നത്തെ നിയമം പ്രകാരം ഉയർന്നജാതിയിൽ പെട്ട സ്ത്രീകൾക്ക് ആദ്യ ഭർത്താവ് മരിച്ചു വിധവയായാൽ വിധവ പുനർവിവാഹം എന്നത് ഇല്ല എന്നാൽ അമ്മാളു അമ്മയുടെ കാലം നവോഥാന പ്രസ്ഥാനങ്ങളുടെ ഫലമായി അപൂർവം ചിലയിടങ്ങളിൽ നടന്നിരുന്നു അമ്മാളു അമ്മയുടെ കാര്യത്തിലും ഇതു തന്നെ ആയിരുന്നു സംഭവിച്ചത്.
ആദ്യഭർത്താവിന്റെ മരണത്തിനു ശേഷം അധീവ ദുഃഖത്തിലാഴ്ന്ന അമ്മാളുവമ്മയെ അച്ഛന്റെയും അമ്മയുടെയും നിർബന്ധത്തിനു വഴങ്ങി വൈദ്യനായിരുന്ന രാമപുരത്തെ കൃഷ്ണവാര്യരെ രണ്ടാമത് വിവാഹം കഴിച്ചു.
മൂന്ന് പെൺമക്കൾ ജനിച്ച് അധികം താമസിയാതെ വാര്യർ മരിച്ചു.
ആദ്യ രണ്ട് വിവാഹങ്ങളിലെ കുട്ടികളിൽ പലരും പല സമയങ്ങളിലായി മരിച്ചു, രണ്ട് പെൺമക്കൾ മാത്രം ബാക്കിയായി.
അതുകൊണ്ട് തന്നെ തലമുറ തുടരാതെ ആയി.
മൂന്നാമത് വിവാഹം ചെയ്തത് വടക്കുംതറ വാര്യത്ത് ഉണ്ണികൃഷ്ണ വാര്യരെ ആയിരുന്നു.
അന്നത്തെ തിരുവിതാംകൂർ രാജാവായ ശ്രീമൂലം തിരുനാൾ രാമകൃഷ്ണപിള്ളയെ തിരുവിതാംകൂറിൽ നിന്ന് നാടുകടത്തിയപ്പോൾ സ്വദേശാഭിമാനി രാമകൃഷ്ണപിള്ളക്കും കുടുംബത്തിനും അഭയം നൽകി അമ്മാളു അമ്മ തിരുവിതാംകൂറിന്റെ ചരിത്രത്തിൽ ഇടം നേടി.